Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18235

b) kikapcsolható legyen. 5.3.24.6 A középvonal irányvezető egységet és a megállási helyzetjelzőt úgy helyezzék el, hogy folyamatos irányvezetést biztosítson a légijármű állóhely jelzések és légijármű állóhely beállító fények — ha vannak — illetve a látás utáni beállító rendszer között. 5.3.24.7 A látás utáni beállító rendszer pontossága feleljen meg azon utasbeszálló híd, valamint a rögzített légijármű kiszolgáló berendezések típusainak, amelyekkel azt együtt használják. 5.3.24.8 Ajánlás — A rendszer lehetőleg választó kapcsolás nélkül használható legyen minden olyan légijármű típus számára, amelyik a légijármű állóhelyet igénybe veszi. 5.3.24.9 Ha a rendszert egy adott légijármű típus számára az igénybevétel előtt át kell kapcsolni, azon a repülőgépvezető, valamint a rendszer kezelője számára jól látható legyen a kiválasztott légijármű típus, mert ezzel biztosítható a helyes beállítás ellenőrzése. Középvonal irányvezető egység Elhelyezés 5.3.24.10 A középvonal irányvezető egység a légijármű előtt, az állóhely középvonalának meghosszabbításában, vagy annak közelében helyezkedjen el úgy, hogy jelzései a teljes beállási művelet alatt a pilótakabinból jól láthatók és legalább a bal ülésben helyet foglaló repülőgépvezető számára használhatók legyenek. 5.3.24.11 Ajánlás — A középvonal irányvezető egység használható legyen úgy a bal, mint a jobb ülésben helyet foglaló repülőgépvezető számára. 2007/70/II. szám Jellemzők 5.3.24.12 A középvonal irányvezető egység adjon egyértelmű jobb és bal irányjelzést, amely lehetővé teszi, hogy a repülőgépvezető túlkormányzás nélkül ráálljon és tartsa a bevezető gurulási nyomvonalat. 5.3.24.13 Ha a középvonal irányvezetés színváltozással történik, a középvonal jelzése zöld és az attól való eltérés vörös színű legyen. Megállási helyzetjelző Elhelyezés 5.3.24.14 A megállási helyzetjelző a középvonal irányvezető egységgel együtt, vagy ahhoz elég közel helyezkedjen el úgy, hogy a repülőgépvezető fejének elfordítása nélkül láthassa mindkét egység jelzéseit. 5.3.24.15 A megállási helyzetjelző használható legyen legalább a bal ülésben helyet foglaló repülőgépvezető számára. 5.3.24.16 Ajánlás — A megállási helyzetjelző használható legyen úgy a bal, mint a jobb ülésben helyet foglaló repülőgépvezető számára. Jellemzők 5.3.24.17 A helyzetjelző megállási tájékoztatásai egy adott légijármű típus vonatkozásában olyanok legyenek, hogy azok az általános repülőgépvezető szemmagasság és/vagy látszög különbségeket figyelembe veszik. 5.3.24.18 A megállási helyzetjelző jelezze a megfelelő megállási helyzetet azon légijármű számára, amelynek a látás utáni beállító tájékoztatást biztosítja. Ez a tájékoztatás folyamatos és elég fokozatos legyen ahhoz, hogy a repülőgépvezető folyamatosan csökkenthesse a légijármű gurulási sebességét és a tervezett megállási ponton megálljon. 5.3.24.19 Ajánlás — A megállási helyzetjelző legalább 10 méter hosszan biztosítson folyamatos és fokozatos közelítési tájékoztatást. 5.3.24.20 Ha a megállási helyzet jelzése színváltozással történik, a zöld szín azt mutassa, hogy a légijármű tovább gurulhat és a vörös szín pedig a megállási pont elérést jelezze, kivéve, hogy a megállási pont előtt röviddel egy harmadik színt is használhatnak a megállási pont közelségének jelzésére. 5.3.25 Légijármű állóhely beállító fények Alkalmazás 5.3.25.1 Ajánlás — Légijármű állóhely beállító fények alkalmazhatók a rossz látási körülmények között használni kívánt burkolt forgalmi előtéren, vagy jégtelenítő és jégmentesítő létesítménynél levő légijármű állóhelyre történő beállás megkönnyítésére, ha más megfelelő irányvezető berendezést nem biztosítanak. Elhelyezés 5.3.25.2 A légijármű állóhely beállító fényeket a légijármű állóhely jelzésekkel együtt kell elhelyezni. Jellemzők 5.3.25.3 A légijármű állóhely beállító fények a megállási helyzetet jelző fények kivételével állandó rögzített, 2007/70/II. szám sárga színű fények legyenek, amelyeket azon irányokból lehet látni, amelyek felé gurulási tájékoztatást biztosítanak, azaz amelyekből a beállás történik. 5.3.25.4 Ajánlás — A begurulást, fordulást és kigurulást jelző fény egységeket az ívelt szakaszokon egymástól legfeljebb 7.5 méter, az egyenes szakaszokon pedig egymástól legfeljebb 15 méter távolságra helyezzék el. 5.3.25.5 A megállási helyzetet jelző fények állandó rögzített, vörös színű, egyirányú fények legyenek. 5.3.25.6 Ajánlás — A fényerősség megfelelő legyen azoknak a látási körülményeknek, valamint a környező fényviszonyoknak, amelyek között a légijármű állóhelyet használni kívánják. 5.3.25.7 Ajánlás — A fény egységek elektromos áramköreit úgy tervezzék meg, hogy a fényeket bekapcsolhassák annak jelzésére, hogy a légijármű állóhely használható és kikapcsolhassák annak jelzésére, hogy az nem használható. 5.3.26 Út váró hely fény Alkalmazás 5.3.26.1 El kell helyezni út váró hely fényt a futópályát kiszolgáló út minden egyes út váró helyén, ha a futópályát 350 méternél alacsonyabb futópályamenti látástávolság értéknél kívánják használni. 5.3.26.2 Ajánlás — Helyezzenek el út váró hely fényt a futópályát kiszolgáló út minden egyes út váró helyén, ha a futópályát 550 és 350 méter közötti futópályamenti látástávolság értéknél kívánják használni. Elhelyezés 5.3.26.3 Az út váró hely fényt a váró hely jelzés közelében, az út egyik oldalától 1.5 méter (± 0.5 m) távolságra, a helyi közlekedési szabályoknak megfelelően jobb, vagy bal oldalra helyezzék el. Megjegyzés: A futópálya sávban elhelyezett navigációs berendezések tömeg és magasság korlátozására, valamint a letörhetőségére vonatkozóan lásd a 9.9 szakasz előírásait. Jellemzők 5.3.26.4 Az út váró hely fény a következő legyen:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes